নিকোলাস মাদুরো

**নিকোলাস মাদুরো মোরোস** (; nikoˈlaz maˈðuɾo ˈmoɾos; জন্ম: ২৩ নভেম্বর, ১৯৬২) ভেনেজুয়েলার রাজনীতিবিদ। তিনি ২০১৩ সাল থেকে ২০২৬ সালে তাকে বন্দী ও ক্ষমতাচ্যুত করার পূর্ব পর্যন্ত ভেনেজুয়েলার রাষ্ট্রপতি ছিলেন। এর পূর্বে তিনি রাষ্ট্রপতি হুগো চাভেজের অধীনে ২০১২ থেকে ২০১৩ সাল পর্যন্ত ভেনেজুয়েলার উপ-রাষ্ট্রপতি এবং ২০০৬ থেকে ২০১২ সাল পর্যন্ত পররাষ্ট্রমন্ত্রী হিসেবে দায়িত্ব পালন করেছেন।

মাদুরো সাধারণ একজন বাস চালক হিসেবে কর্মজীবন শুরু করে শ্রমিক সংঘের নেতা হন। ২০০০ সালে ভেনেজুয়েলার জাতীয় পরিষদের সংসদ সদস্য নির্বাচিত হন। ভেনেজুয়েলার ইউনাইটেড সোশ্যালিস্ট পার্টির সদস্য হিসেবে তিনি সাবেক রাষ্ট্রপতি হুগো চাভেজের সরকারের শাসন আমলে তিনি অনেকগুলো গুরুত্বপূর্ণ পদে অধিষ্ঠিত ছিলেন। ঘটনা পরম্পরায় ২০০৬ সালে তিনি ভেনেজুয়েলার পররাষ্ট্রমন্ত্রী নিযুক্ত হন। এসময়ে তাকে ‘সবচেয়ে দক্ষ প্রশাসক ও রাজনীতিবিদ হিসেবে চাভেজের সবচেয়ে কাছের ব্যক্তিরূপে মনে করা হত। চাভেজের মৃত্যুজনিত কারণে অন্তর্বর্তীকালীন রাষ্ট্রপতির দায়িত্বে ছিলেন। ২০১৩ সালের ১৪ই এপ্রিলে অনুষ্ঠিত রাষ্ট্রপতি নির্বাচনে বিজয়ী হন মাদুরো।

## প্রারম্ভিক জীবন
একজন শ্রমিক নেতার পুত্র নিকোলাস মাদুরাই ভেনেজুয়েলার কারাকাসে জন্মগ্রহণ করেন ১৯৬২ সালে। এল ভ্যাল রাজ্যের লিসিও জোস আভালোসের সরকারি উচ্চ বিদ্যালয়ে পড়াশোনা করেন যা কর্মজীবী-শ্রেণির সন্তানদের জন্য প্রতিষ্ঠিত। রাজনীতির সাথে প্রথম সংযুক্ত হন ঐ বিদ্যালয়ের ছাত্র সংঘের সদস্য হবার মাধ্যমে।

রোমান ক্যাথলিক হিসেবে বড় হতে থাকেন মাদুরো। পৈতৃকসূত্রে তার পরিবার সেফার্দিক ইহুদি বংশোদ্ভূত। এছাড়াও তিনি সত্য সাই বাবা আন্দোলনের সাথে জড়িত আছেন ও সত্য সাই বাবা’র একনিষ্ঠ পরম ভক্তরূপে পরিচিত।

## ব্যক্তিগত জীবন
কোজেডস রাজ্যের টিনাকুইলো এলাকায় জন্মগ্রহণকারী সিলিয়া ফ্লোরেস নাম্নী এক আইনজীবী ও রাজনীতিবিদকে মাদুরো বিয়ে করেন। ফিফথ রিপাবলিক মুভমেন্ট (এমভিআর)-এর রাজনীতিবিদ হিসেবে ফ্লোরেসকে মাদুরো আগস্ট, ২০০৬ সালে জাতীয় পরিষদের স্পিকাররূপে নিযুক্ত করেন। তিনি ২০০৬ থেকে ২০১১ মেয়াদে জাতীয় পরিষদে সভাপতিত্বকারী প্রথম ভেনিজুয়েলান নারী। বর্তমানে তিনি ফ্লোরেস ভেনেজুয়েলার অ্যাটর্নি জেনারেল হিসেবে কাজ করছেন। মাদুরো-ফ্লোরেস দম্পতিকে ভেনেজুয়েলার সবচেয়ে শক্তিশালী দম্পতিরূপে চিহ্নিত করা হয়।

## রাজনৈতিক জীবন
মাদুরো কর্মজীবনে প্রবেশ করেন সাধারণ একজন বাস চালক হিসেবে। এরপর তিনি শ্রমিক সংঘের নেতা হন। ২০০০ সালে ভেনেজুয়েলার জাতীয় পরিষদের সংসদ সদস্য নির্বাচিত হন। সাবেক রাষ্ট্রপতি হুগো চাভেজের সরকারের শাসন আমলে তিনি অনেকগুলো গুরুত্বপূর্ণ পদে অধিষ্ঠিত ছিলেন। ঘটনা পরম্পরায় ২০০৬ সালে তিনি ভেনেজুয়েলার পররাষ্ট্রমন্ত্রী নিযুক্ত হন। এসময়ে তাকে ‘সবচেয়ে দক্ষ প্রশাসক ও রাজনীতিবিদ হিসেবে চাভেজের সবচেয়ে কাছের ব্যক্তিরূপে’ মনে করা হতো।

৯ আগস্ট, ২০০৬ তারিখে মাদুরো পররাষ্ট্রমন্ত্রীরূপে নিযুক্ত হন। রোরি ক্যারলের মতে, মাদুরো বিদেশী ভাষায় কথা বলতে পারেন না। পররাষ্ট্র বিষয়ক মন্ত্রণালয়ের প্রধানের দায়িত্ব পালনকালে মুয়াম্মার গাদ্দাফি সরকারের কাছ থেকে সুন্দর বৈদেশিক নীতির মাধ্যমে ব্যাপক সহায়তা পান। এছাড়াও, ২০১০ সালের কলম্বিয়া-ভেনেজুয়েলার মধ্যকার বিচ্যুত কূটনৈতিক সম্পর্ক উন্নয়নের প্রয়াস চালান তিনি।

মার্কিন প্রেসিডেন্ট ডনাল্ড ট্রাম্প বহুদিন ধরেই মাদুরোর অন্যতম সমালোচক এবং তাঁর বিরুদ্ধে মাদক চোরাচালানে জড়িত থাকার অভিযোগ করে থাকে। ২০২৫ সালের আগস্টে তাঁকে মার্কিন যুক্তরাষ্ট্র ‘বিশ্বের অন্যতম বড় মাদক চোরাকারবারি’ অ্যাখ্যা দিয়ে তাকে ধরিয়ে দেওয়ার জন্য ৫ কোটি ডলার পুরস্কার ঘোষণা করে।

## রাষ্ট্রপতি নির্বাচন, ২০১৩
৫ মার্চ, ২০১৩ তারিখে চাভেজের মৃত্যুর পর নিকোলাস মাদুরো ক্ষমতার কেন্দ্রবিন্দুতে পরিণত হন এবং রাষ্ট্রপতির দায়িত্বভার কাঁধে নেন। তবে, চাভেজের মৃত্যুর ফলে রাষ্ট্রপতি হিসেবে ক্ষমতায় আরোহণের মাধ্যমে তিনি ভেনেজুয়েলার সংবিধানের ২২৯, ২৩১ ও ২৩৩নং ধারা ভঙ্গ করেছেন বলে বিরোধী দলীয় নেতারা অভিযোগ তোলেন। ২০১৩ সালের ১৪ এপ্রিল তারিখে অনুষ্ঠিত বিশেষ রাষ্ট্রপতি নির্বাচনে তিনি নতুন রাষ্ট্রপতিরূপে অত্যন্ত স্বল্প ১.৫% ভোটের ব্যবধানে সরাসরি নির্বাচিত হন। নির্বাচনে তিনি ইউনাইটেড সোশ্যালিস্ট পার্টি’র পক্ষাবলম্বন করে রাষ্ট্রপতি প্রার্থী হন। তার প্রধান ও একমাত্র নির্বাচনী প্রতিদ্বন্দ্বী ছিলেন মিরান্ডার গভর্নর হেনরিক ক্যাপ্রিলস। তবে, সাংবিধানিকভাবে তার ক্ষমতায় আরোহণ ও নির্বাচনে অংশগ্রহণের ফলে বিরোধী দল থেকে নানা প্রশ্ন উত্থাপিত হয়। ক্যাপ্রিলস ও তার সমর্থকেরা পুনরায় ভোট গণনার দাবি জানান ও নির্বাচনের ফলাফল প্রত্যাখ্যান করেন।

## তথ্যসূত্র

## বহিঃসংযোগ

* Ministerio del Poder Popular para Relaciones Exteriores (Venezuelan Foreign Ministry) 
* Biography by CIDOB  

|-

|-

বিষয়শ্রেণী:ভেনেজুয়েলার রাষ্ট্রপতি
বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:খ্রিস্টান সমাজপন্থী
বিষয়শ্রেণী:ইহুদি বংশোদ্ভূত খ্রিস্টান
বিষয়শ্রেণী:শ্রমিক সংঘের নেতা
বিষয়শ্রেণী:ভেনেজুয়েলার পররাষ্ট্রমন্ত্রী
বিষয়শ্রেণী:ভেনেজুয়েলার উপরাষ্ট্রপতি
বিষয়শ্রেণী:মার্কিন যুক্তরাষ্ট্রের কাছে পলাতক
বিষয়শ্রেণী:বিরুদ্ধ-মার্কিনবাদ
বিষয়শ্রেণী:জোট-নিরপেক্ষ আন্দোলনের মহাসচিব
বিষয়শ্রেণী:২১শ শতাব্দীর ভেনেজুয়েলীয় রাজনীতিবিদ
বিষয়শ্রেণী:কর্তৃত্ববাদ